text: atayal
  
  publiceret: 2022-05-11 16:06:14+02:00
  Atayal er et af de største oprindelige sprog på Taiwan; det tales af ca. 85.000 mennesker (2014) fra folkegruppen af samme navn i det centrale højland på den nordlige del af øen.
  Atayal tilhører gruppen af formosanske sprog inden for den austronesiske sprogfamilie.
  Den danske sprogforsker Søren Egerod har med tobindsværket Atayal-English Dictionary (1980) leveret et af de væsentligste bidrag til beskrivelsen af sproget.